Bucovina Rădăuți a câștigat la limită, cu 1-0, duelul cu Șomuz Fălticeni contând pentru ultima etapă a sezonului regulat. În urma acestui succes, trupa pregătită de pe Ovidiu Murariu va intra în play-off de pe prima poziție, în vreme ce formația fălticeneană va evolua în play-out în partea a doua a campionatului.
Partida de pe Municipal a fost foarte echilibrată, fiind decisă de reușita lui Adrian Stroe, venită după o oră de joc. Anterior, în minutul 53, Șomuz a irosit o lovitură de pedeapsă prin Asibey. Echipa antrenată de către Daniel Stoica a încheiat jocul în inferioritate numerică, după ce Oblesniuc a încasat al doilea cartonaș galben în minutul 75.
Primele patru clasate vor juca în continuare în play-off-ul pentru promovare, în vreme ce ultimele patru vor evolua în play-out.
Ca urmare a dispariției formațiilor Viitorul Darabani și Foresta Suceava de pe tabloul de concurs, la finalul sezonului nu va mai retrograda nici o echipă din Seria I.
Sâmbătă, 30 martie, în prima etapă din play-off, Bucovina Rădăuți va primi vizita celor de la FC Bacău.
Șomuz Fălticeni va debuta în play-out pe 6 aprilie, în deplasare cu CSM Vaslui.
Programul etapei a XVIII-a:
Clasament Seria I